«Հիվանդագին ատելություն» բնորոշումը մեղմ է` բնութագրելու համար Ուկրաինայի ազգայնականների հետահայաց պոռթկումները Սովետմիության հանդեպ: Նույն պետության դեմ պայքարած, դրա փլուզմանը նպաստած երկրներում անգամ Երկրորդ աշխարհամարտում ԽՍՀՄ հաղթանակի օրը շուքով են նշում: Իրականում` բոլորը խնկարկում են իրենց կյանքերով ֆաշիզմը խորտակած ռազմիկների հիշատակը: Բայց ուկրաինացի ազգայնամոլներն այդ օրը կարմիր դրոշներ են այրել: Ստացվում է` այդ երկիրը հլու-հնազանդ անդամակցել է Խորհմիությանը, որն արդեն գոյություն չունի, և հիմա միայն հիշել են դրա զազրելիության մասին ու կռիվ են մղում անգոյի դեմ: